URHEILU-UUTISET
Neljä suomalaista päätöskisaan
Maanantai 5.1.2009 klo 18.57 (päivitetty klo 19.11)
Sami Niemi karsiutui ainoana suomalaisena Keski-Euroopan mäkiviikon viimeisestä mäkikisasta.
Sami Niemi on karsiutunut loppiaisena Itävallan Bischofshofenissa hypättävästä Keski-Euroopan mäkiviikon päätöskisasta. Suomen toinen karsija Kalle Keituri on hypännyt 123 metriä ja selviytynyt päätöskilpailuun. Niemi hyppäsi 115,5 metriä.
Ville Larinto hyppäsi 129,5, Harri Olli 128,5 ja Matti Hautamäki 127,5 metriä. Heidän ei tarvinnut karsia tiistaiseen kisaan maailmancupin sijoitustensa ansiosta.
Huomisen ensimmäisen kierroksen pudotuskilpailussa Ville Larinto kohtaa Saksan Felix Schoftin, Olli Puolan Kamil Stochin, Hautamäki Itävallan Balthasar Schneiderin ja Keituri saman maan Markus Eggenhoferin.
STT
Luetuimmat nyt Iltalehti.fi:ssä
ILMOITUS
150 tuoreinta juttua
Ajassa
Vapaalla
×